Document ID: /roh_data/filtered/swiss_laws_in_ROH.jsonl.gz/130

425.100

Ordinaziun davart l'organisaziun da las scolas medias purtadas dal chantun (Ordinaziun davart l'organisaziun da las scolas medias, OOSM)

dals 22-02-2022 (versiun dals 01-08-2024)

Sa basond sin l'art. 20 al. 1 da la Lescha davart las scolas medias1)

relaschada da la Regenza ils 22 da favrer 2022

1. Disposiziuns generalas

Object

Art.  1 1 Questa ordinaziun regla per las scolas medias purtadas dal chantun la purschida da scolaziun,   las   prescripziuns   per   il   concept   da   qualitad   sco   er   las   relaziuns d'engaschament da la direcziun da la scola e da las persunas d'instrucziun.

Concept per segirar la qualitad da la scolaziun

Art.  2 1 Il concept per segirar la qualitad da la scolaziun da las scolas medias purtadas dal chantun s'orientescha als princips da la «qualitad tras evaluaziun e svilup».

Noziuns

Art.  3 1 En questa ordinaziun signifitgan:

a)

contract   cun   in   pensum   variabel:   contract   d'engaschament,   en   il   qual   il pensum   da   lavur   vegn   fixà   cun   ina   part   variabla   da   maximalmain 20 pertschient;

adattaziuns dals pensums: cumplettaziun dal pensum da norma annual sin basa da parts supplementaras da pajament u sin basa da correcturas;

supplement da norma: bunificaziun tar lecziuns d'instrucziun e tar singulas adattaziuns dals pensums pervia d'ina chargia da lavur pli gronda;

b)

c)

1) DG 425.000 * tabellas da las modificaziuns a la fin dal relasch

1

425.100

d)

e)

f)

g)

pensum  da  norma:   part  d'instrucziun  inclusiv  supplement   da  norma  sco  er lavurs   specificas   da   l'instrucziun   plus   eventualas   adattaziuns   dals   pensums tenor l'artitgel 22 fin l'artitgel 25;

dimensiun dals pajaments: dimensiun dals pajaments dals salaris mensils per l'onn da scola communitgada da la rectura u dal rectur;

saldo dals pensums: surpassament u sutpassament dal pensum da lavur annual tras la dimensiun dals pajaments communitgada;

lecziun per emna ed onn: summa dal pensum da norma e da las incumbensas supplementaras   dividì   tras   26   lecziuns   d'instrucziun   durant   38   emnas d'instrucziun en cas d'in pensum da lavur da 100 pertschient.

2. Direcziun da la scola

2.1. COMMEMBRAS E COMMEMBRAS ED INCUMBENSA

Art.  4

Commembras e commembers da la direcziun da la scola, grad d'occupaziun, registraziun dal temp da lavur

1 Parsura da la direcziun da la scola è la rectura u il rectur. Ulteriuras commembras e commembers da la direcziun da la scola èn la substituta u il substitut da la rectura u dal rectur (conrectura u conrectur) e per regla almain in'ulteriura persuna (prorectura u prorectur). * 2 Il   grad   d'occupaziun   per   la   direcziun   da   la   scola   sco   er   la   cumposiziun   da   la direcziun   da   la   scola   da   mintga   scola   media   purtada   dal   chantun   èn   reglads   en l'agiunta 1.

3 Las commembras ed ils commembers da la direcziun da la scola endateschan lur temp da lavur tenor la legislaziun chantunala dal persunal. Tut las lavurs en connex cun   l'instrucziun,   la   represchentaziun   da   la   scola   en   gruppas   da   lavur   ed   en cumissiuns   (regiunalas   e   surregiunalas)   sco   er   l'adempliment   d'incumbensas   per l'Uffizi per la furmaziun media-superiura (uffizi) èn parts integralas dal pensum da lavur.

Incumbensa da la direcziun da la scola

Art.  5 1 La  direcziun  da  la  scola  garantescha  la  gestiun  da  la  scola,  dal   persunal  e  dal manaschi.

2 Ella fa il concept da qualitad ed elavura – ensemen cun las persunas d'instrucziun – il concept per il svilup da la scola e da l'instrucziun, realisescha quests concepts ed als repassa periodicamain.

2

425.100

3 Ella sto tgirar las scolaras ed ils scolars, uschenavant che questa incumbensa na vegn betg ademplida da la persuna d'instrucziun da classa. Ultra da la tgira dals ressorts che la rectura u il rectur ha attribuì ad ellas ed els, gidan las commembras ed ils commembers da la direcziun da la scola en cas da basegn ad ademplir ulteriuras incumbensas.

Art.  6

Obligaziun d'instrucziun per las commembras ed ils commembers da la direcziun da la scola

1 La rectura u il rectur instruescha 2 lecziuns per emna ed onn da scola en la media da 4 onns da scola.

2 La conrectura u il conrectur instruescha 4 lecziuns per emna ed onn da scola en la media da 4 onns da scola.

3 La prorectura u il prorectur instruescha 6 lecziuns per emna ed onn da scola en la media da 4 onns da scola.

Art.  7

Reducziun da l'obligaziun d'instrucziun per commembras e commembers da la direcziun da la scola per ina durada limitada

1 Per refurmas da la furmaziun sin plaun naziunal e chantunal ubain per surpigliar in mandat en la suprastanza d'in gremi naziunal dal sectur da las scolas medias po il departament conceder a singulas commembras e commembers da la direcziun da la scola ina reducziun da l'obligaziun d'instrucziun per ina durada limitada.

2.2. ENGASCHAMENT

Art.  8 Comité per chattar candidatas e candidats e proposta 1 A chaschun da l'elecziun da las commembras e dals commembers da la direcziun da la scola po la scheffa u il schef dal departament nominar in comité per chattar candidatas e candidats sco organ consultativ.

2 La rectura u il rectur propona al departament sin via uffiziala la nova occupaziun da la plazza da la conrectura u dal conrectur sco er da la prorectura u dal prorectur.

L'uffizi propona al departament la nova occupaziun da la plazza da la rectura u dal rectur.

3

425.100

3. Persunas d'instrucziun

3.1. INCUMBENSA DA FURMAZIUN

Persuna d'instrucziun

Art.  9 1 L'incumbensa   da   furmaziun   che   las   persunas   d'instrucziun   d'ina   scola   media purtada dal chantun ston ademplir, sa cumpona dal pensum da norma sco er da la liquidaziun d'incumbensas supplementaras.

2 Il temp che vegn impundì per las incumbensas supplementaras e che surpassa u sutpassa 60 respectivamain 120 uras regularas, vegn convertì en lecziuns per emna ed onn senza supplement da norma e bunifitgà respectivamain engrevgià al pensum da lavur annual.

3 Il  departament  relascha  disposiziuns  per  la  part  da  l'instrucziun  dal  pensum  da norma sco er per incumbensas supplementaras obligatoricas e facultativas.

Persuna d'instrucziun da classa

Art.  10 1 A la persuna d'instrucziun da classa stat a disposiziun ina lecziun singula per emna d'instrucziun sco «ura da classa» che vegn fixada en la tavla da lecziuns ed en l'urari e che vegn munida cun in plan d'instrucziun.

2 La persuna d'instrucziun da classa accumpogna sia classa sin l'occurrenza da classa per regla ensemen cun in'ulteriura persuna d'instrucziun.

3.2. ENGASCHAMENT

Procedura per engaschar persunas d'instrucziun

Art.  11 1 La procedura per engaschar persunas d'instrucziun cuntegna per regla almain ina lecziun d'emprova ed il giudicament da tala tras almain in'experta u in expert dal rom sco er tras almain ina commembra u in commember da la direcziun da la scola.

Davart excepziuns decida la rectura u il rectur.

Engaschament cun in contract cun in pensum variabel Art.  12 1 A norma dals basegns dal manaschi vegnan persunas d'instrucziun engaschadas per ina durada limitada ubain illimitada cun in contract cun in pensum variabel. Il temp d'emprova dura 6 mais. * 2 Ils   contracts   cun   in   pensum   variabel   per   «engaschaments   da   durada   limitada» cumenzan il 1. d'avust e duran fin ils 31 da fanadur. Quests contracts pon vegnir disditgs per ils 31 da schaner u per ils 31 da fanadur. Il termin da disditga importa: * a) * durant il temp d'emprova: 1 mais;

b) * suenter il temp d'emprova: 4 mais.

4

425.100

3 In engaschament cun in contract cun in pensum variabel senza termin final vegn designà sco «engaschament da durada illimitada». Contracts cun in pensum variabel per in engaschament da durada illimitada cumenzan per regla il 1. d'avust e pon vegnir disditgs per ils 31 da schaner u per ils 31 da fanadur. Il termin da disditga importa 4 mais.

Prolungaziun e modificaziun da l'engaschament

Art.  13 1 Senza ina communicaziun cuntraria en scrit tras ina da las parts contractantas fin ils 31   da   mars   sa   prolunghescha   in   contract   cun   in   pensum   variabel   per   in engaschament da durada limitada automaticamain per in ulteriur onn da scola.

2 Sch'ina relaziun da lavur da durada limitada che ha durà tut en tut 3 onns in suenter l'auter vegn cuntinuada, sto ella vegnir transfurmada en in engaschament da durada illimitada, premess che la scolaziun scientifica necessaria dal rom e per l'instrucziun en ina scola media saja vegnida terminada cun success.

3 Sche   la   transfurmaziun   en   in   engaschament   da   durada   illimitada   tenor   las disposiziuns da l'alinea 2 na po betg vegnir realisada, sto la relaziun da contract vegnir schliada u sto vegnir inoltrada a l'uffizi ina dumonda motivada per prolungar l'engaschament da durada limitada per 1 onn. L'uffizi po permetter maximalmain duas giadas ina prolungaziun per 1 onn.

3.3. PENSUM DA LAVUR ANNUAL E PROJECTS DA FURMAZIUN SUPPLEMENTARA

Pensum da lavur annual

Art.  14 1 Il pensum da lavur annual per persunas d'instrucziun cun in engaschament da 100 pertschient importa 1981,50 uras da lavur. El vegn calculà sin basa dal saldo dal pensum da l'onn da scola precedent, dal pensum da norma sco er da las incumbensas supplementaras e cumpiglia 26 lecziuns d'instrucziun a 40 minutas durant 38 emnas d'instrucziun en cas d'in pensum da 100 pertschient. * 2 Il   pensum   da   lavur   annual   da   100   pertschient   cuntegna   incumbensas supplementaras per incaricas specificas da la scola da 60 uras regularas per persunas d'instrucziun spezialisadas II, per persunas d'instrucziun da scola media I en la classa da   funcziun   20   e   per   persunas   d'instrucziun   da   scola   media II   en   la   classa   da funcziun 21.

5

425.100

Fixaziun dal pensum da lavur annual

Art.  15 1 La rectura u il rectur fixescha mintga onn il pensum da lavur annual che vala per il contract cun in pensum variabel. En cas da roms che han in effect sin la promoziun (inclusiv latin I e II) e che vegnan frequentads da main che otg scolaras e scolars po la rectura u il rectur reducir – sin basa d'in reglament relaschà da l'uffizi ed en divergenza da la tavla da lecziuns – il dumber da lecziuns per emna ed onn che ston vegnir pajadas; l'instrucziun per las scolaras ed ils scolars sto dentant avair lieu tenor la tavla da lecziuns.

2 Sch'il pensum da lavur annual vegn midà posteriuramain da la rectura u dal rectur, vegn quai fixà posteriuramain cun in'adattaziun dal pensum. En cas d'engaschaments da durada limitada na dastga la dimensiun dals pajaments communitgada betg vegnir sutpassada.

3 En cunvegnientscha cun la persuna d'instrucziun dastga la part variabla fixada en il contract vegnir sutpassada u surpassada maximalmain duas giadas ina suenter l'autra en connex cun l'attribuziun dal pensum da lavur annual. Silsuenter sto il contract vegnir adattà.

Approvaziun dal pensum da lavur annual

Art.  16 1 La   preschentaziun   sinoptica   dal   pensum   da   lavur   annual   da   tut   las   persunas d'instrucziun vegn approvada dal departament.

Supplement da norma ed adattaziun dals pensums

Art.  17 1 Ils supplements da norma èn reglads sco suonda:

a)

nagin supplement da norma: gimnastica e sport sco rom fundamental, lavur a maun/zambregiar ed economia/lavur/tegnairchasa sco rom fundamental, ura da   classa,   roms   facultativs   (senza   latin I   e   II,   ma   inclusiv   curs   per   la promoziun da talents), direcziun da las furmaziuns musicalas chor, musica da cadettas e cadets, orchester;

supplement da norma da 2 lecziuns per emna ed onn: Deutsch/tudestg/tedesco, rumantsch e talian sco emprima lingua, matematica ed englais;

supplement da norma dad 1 lecziun per emna ed onn: tut ils ulteriurs roms d'instrucziun inclusiv latin I e II.

b)

c)

2 Adattaziuns dals pensums vegnan concedidas tenor l'artitgel 22 fin l'artitgel 25.

Congedi per projects da furmaziun supplementara

Art.  18 1 Sin dumonda da la rectura u dal rectur po l'uffizi – suenter avair consultà l'Uffizi da persunal   –   conceder   a   persunas   d'instrucziun   che   han   instruì   avant   il   project   da furmaziun supplementara dumandà durant almain 10 onns cun in grad d'occupaziun dad   en   media   almain   50   pertschient   ad   ina   scola   media   purtada   dal   chantun   in congedi pajà da maximalmain 12 emnas per in project da furmaziun supplementara;

ina emna da quest congedi sto vegnir prendida ordaifer il temp d'instrucziun.

2 L'uffizi relascha in reglament concernent ils projects da furmaziun supplementara.

6

425.100

3.4. CLASSIFICAZIUN, SALARISAZIUN E SUBSTITUZIUN

Classificaziun

Art.  19 1 Las persunas d'instrucziun che han in diplom d'instrucziun tenor il reglament per la renconuschientscha da diploms d'instrucziun per l'instrucziun sin il stgalim primar, sin il stgalim secundar I ed a las scolas da maturitad vegnan classifitgads sco suonda en las classas da funcziun:

Classa da funcziun

persuna d'instrucziun spezialisada I (scriver sin tastatura)

persuna d'instrucziun spezialisada II (persuna d'instrucziun per lavur a maun/zambregiar, infurmaziun/communicaziun/administra ziun ed economia/lavur/tegnairchasa)

persuna d'instrucziun da scola media I

persuna d'instrucziun da scola media II

15

18

20

21

Midada da la classa da salari

Art.  20 1 Per   la   durada   da   l'introducziun   en   la   lavur   vegnan   las   persunas   d'instrucziun classifitgadas   ina   classa   da   salari   sut   la   classa   da   funcziun   respectiva   (classa iniziala); en quest connex vegn il salari entaifer la classa da funcziun fixà da l'uffizi sin dumonda da la rectura u dal rectur e suenter avair consultà l'Uffizi da persunal.

2 Las persunas d'instrucziun che n'han betg in diplom confurm al stgalim vegnan classifitgadas ina classa sut la classa da funcziun.

3 Las persunas d'instrucziun da scola media I e II che han mintgamai cuntanschì il predicat «fitg bun» en ils dus ultims giudicaments generals, pon vegnir classifitgadas il pli baud suenter 10 onns da servetsch en la classa da salari 21 respectivamain 22.

L'augment   da   la   classa   da   salari   ha   per   consequenza   ch'i   ston   vegnir   prestadas incumbensas supplementaras en la dimensiun da 120 uras regularas en cas d'in grad d'occupaziun da 100 pertschient.

Art.  21 1 Il departament regla las substituziuns e lur salarisaziun.

Substituziun

7

425.100

3.5. ADATTAZIUNS DALS PENSUMS

Art.  22 Examens finals, lavurs en scrit, praticums 1 La rectura u il rectur conceda las suandantas adattaziuns dals pensums:

Pensum da lavur annual: 26 lecziuns per emna ed onn

0,025

0,250

preparaziun, realisaziun e correctura dals examens finals, per examen final a bucca respectivamain en scrit

tgira da la lavur da maturitad gimnasiala, da la lavur da maturitad spezialisada, da la lavur independenta da la scola media spezialisada, da la lavur da project interdisciplinara a la scola media commerziala u a la scola media d'informatica, per lavur

tgira durant il praticum lung da la scola media commerziala u da la scola media d'informatica, per praticanta u praticant

0,200

Congedi per onns da lavur

Art.  23 1 Il congedi per onns da lavur vegn mess a quint al pensum d'instrucziun durant l'emprim   onn   ch'el   vegn   concedì.   En   connex   cun   la   retratga   d'in   congedi   da furmaziun supplementara po il congedi per onns da lavur vegnir cumbinà cun il congedi da furmaziun supplementara:

Pensum da lavur annual: 26 lecziuns per emna ed onn

10 dis congedi per onns da lavur inclusiv supplement da norma

20 dis congedi per onns da lavur inclusiv supplement da norma

1,125

2,250

Adattaziun individuala da las vacanzas *

Art.  24 1 Per   il   dretg   da   vacanzas   che   surpassa   4 emnas   vegn   concedida   a   las   persunas d'instrucziun   la   suandanta   adattaziun   dal   pensum   en   furma   d'ina   adattaziun individuala da las vacanzas inclusiv in supplement da norma: *

8

425.100

Pensum da lavur annual: 26 lecziuns per emna ed onn

Fin e cun l'onn chalendar, en il qual la collavuratura u il collavuratur cumplenescha 57 onns *

Fin e cun l'onn chalendar, en il qual la collavuratura u il collavuratur cumplenescha 60 onns *

0,520 *

1,560 *

Fin e cun l'onn chalendar, en il qual la collavuratura u il collavuratur vegn pensiunà *

3,640

1bis La proxima adattaziun individuala da las vacanzas pli auta vegn concedida en quel onn da scola che cumenza durant l'onn chalendar che la vegliadetgna decisiva vegn cuntanschida. * 2 L'adattaziun   individuala   da   las   vacanzas   vegn   calculada   en   moda directproporziunala al pensum da lavur annual da la persuna d'instrucziun. * 3 Il saldo dal pensum da l'ultim onn e l'adattaziun dal pensum per il congedi per onns da lavur na vegnan betg resguardads en la calculaziun da l'adattaziun individuala da las vacanzas. *

Adattaziuns individualas dals pensums

Art.  25 1 Sin basa da las pretensiuns dal manaschi da scola po la rectura u il rectur dumandar l'uffizi da conceder ulteriuras adattaziuns dals pensums.

4. Conferenzas ed occurrenzas da tut la scola

Art.  26

Conferenza generala da las persunas d'instrucziun 1. cumposiziun e convocaziun

1 Da la conferenza generala da las persunas d'instrucziun (CGPI) fan part tut las persunas d'instrucziun da la scola media purtada dal chantun. La participaziun a la CGPI è obligatorica.

2 La rectura u il rectur envida tut las persunas d'instrucziun almain 10 dis avant che la CGPI ha lieu, inditgond las tractandas. Per semester sto vegnir realisada almain ina CGPI.

3 La rectura u il rectur sto convocar la CGPI, sche quai vegn pretendì d'almain in terz da las persunas d'instrucziun.

9

425.100

Art.  27 1 La CGPI:

a)

2. cumpetenzas

b)

c)

b)

c)

d)

tracta ed approvescha reglaments pedagogics ch'èn d'ina impurtanza generala per la scola media purtada dal chantun e per las persunas d'instrucziun;

po   suttametter   propostas   a   la   direcziun   da   la   scola   u   prender   posiziun concernent fatschentas che pertutgan la scola media;

po   delegar   duas   persunas   d'instrucziun   en   in   eventual   comité   per   chattar candidatas   e   candidats   per   engaschar   commembras   e   commembers   da   la direcziun da la scola tenor l'artitgel 8 alinea 1.

Conferenzas parzialas

Art.  28 1 Las suandantas conferenzas parzialas pon vegnir convocadas:

a)

da la rectura u dal rectur: la conferenza da las parsuras e dals parsuras da las secziuns, las conferenzas da notas, da promoziun e d'examens finals;

da   las   commembras   e   dals   commembers   da   la   direcziun   da   la   scola:   la conferenza da las persunas d'instrucziun da la scola media spezialisada, da la scola   media   commerziala,   da   la   scola   media   d'informatica   e   dal   gimnasi inferiur;

da las parsuras e dals parsuras da las secziuns: la conferenza da las singulas secziuns;

da la persuna d'instrucziun da classa en cunvegnientscha cun la commembra cumpetenta   u   il   commember   cumpetent   da   la   direcziun   da   la   scola:   la conferenza da las persunas d'instrucziun d'ina classa.

Occurrenzas da tut la scola

Art.  29 1 A   la   scola   media   stattan   a   disposiziun   maximalmain   2   dis   d'instrucziun   per occurrenzas   da   tut   la   scola   entaifer   in   onn   da   scola.   Exceptadas   da   quai   èn maximalmain duas emnas tematicas, occurrenzas da classa ed excursiuns specificas.

2 Sche l'engaschament en emnas da project, en dis tematics u en dis da bloc surpassa u sutpassa il pensum da lavur annual proporziunal per 15 pertschient, relascha la rectura u il rectur in reglament che fixescha la cumpensaziun da las lecziuns singulas prestadas supplementarmain.

5. Disposiziuns finalas

Execuziun

Art.  30 1 Per l'execuziun da questa ordinaziun relascha il departament in urden da basa.

2 L'execuziun è chaussa da l'uffizi.

10

Tabella da las modificaziuns - tenor conclus

Conclus 22-02-2022 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023

Entrada en vigur 01-08-2022 01-08-2023 01-08-2023 01-08-2023 01-08-2023 01-08-2023 01-08-2023 01-08-2023 01-08-2023 01-08-2023

30-05-2023

01-08-2023

30-05-2023

01-08-2023

30-05-2023

01-08-2023

30-05-2023

01-08-2023

30-05-2023 30-05-2023 30-05-2023 29-04-2024

01-08-2023 01-08-2023 01-08-2023 01-08-2024

Element relasch Art. 4 al. 1 Art. 12 al. 1 Art. 12 al. 2 Art. 12 al. 2, a)

Art. 12 al. 2, b)

Art. 14 al. 1 Art. 24 Art. 24 al. 1 Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 57 onns" Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 57 onns" / "Pensum da lavur annual: 26 lecziuns per emna ed onn" Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 60 onns" Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 60 onns" / "Pensum da lavur annual: 26 lecziuns per emna ed onn" Art. 24 al. 1, tabella, "Fin e cun l'onn chalendar, en il qual la collavuratura u il collavuratur vegn pensiunà" Art. 24 al. 1bis Art. 24 al. 2 Art. 24 al. 3 Agiunta 1

425.100

Modificaziun emprima versiun midada midada midada integraziun integraziun midada midada dal titel midada nova denominaziun

Publicaziun en la CUL 2022-011 2023-017 2023-017 2023-017 2023-017 2023-017 2023-017 2023-017 2023-017 2023-017

midada

2023-017

nova denominaziun

2023-017

midada

2023-017

integraziun

2023-017

integraziun midada midada midada dal cuntegn

2023-017 2023-017 2023-017 2024-009

11

425.100

Tabella da las modificaziuns - tenor element

Conclus 22-02-2022 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023 30-05-2023

Entrada en vigur 01-08-2022 01-08-2023 01-08-2023 01-08-2023 01-08-2023 01-08-2023 01-08-2023 01-08-2023 01-08-2023 01-08-2023

Modificaziun emprima versiun midada midada midada integraziun integraziun midada midada dal titel midada nova denominaziun

Publicaziun en la CUL 2022-011 2023-017 2023-017 2023-017 2023-017 2023-017 2023-017 2023-017 2023-017 2023-017

30-05-2023

01-08-2023

midada

2023-017

30-05-2023

01-08-2023

nova denominaziun

2023-017

30-05-2023

01-08-2023

midada

2023-017

30-05-2023

01-08-2023

integraziun

2023-017

30-05-2023 30-05-2023 30-05-2023 29-04-2024

01-08-2023 01-08-2023 01-08-2023 01-08-2024

integraziun midada midada midada dal cuntegn

2023-017 2023-017 2023-017 2024-009

Element relasch Art. 4 al. 1 Art. 12 al. 1 Art. 12 al. 2 Art. 12 al. 2, a)

Art. 12 al. 2, b)

Art. 14 al. 1 Art. 24 Art. 24 al. 1 Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 57 onns" Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 57 onns" / "Pensum da lavur annual: 26 lecziuns per emna ed onn" Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 60 onns" Art. 24 al. 1, tabella, "Fin e cun l'onn chalendar, en il qual la collavuratura u il collavuratur cumplenescha 60 onns" / "Pensum da lavur annual: 26 lecziuns per emna ed onn" Art. 24 al. 1, tabella, "Fin e cun l'onn chalendar, en il qual la collavuratura u il collavuratur vegn pensiunà" Art. 24 al. 1bis Art. 24 al. 2 Art. 24 al. 3 Agiunta 1

12

425.100-A1

Agiunta 1: Disposiziuns per la Scola chantunala grischuna (SCG) sco scola media chantunala situada a Cuira (art. 4 al. 2)

(Versiun dal 1. d'avust 2024)

1. Purschida da scolaziun

a)  La SCG maina:

1.

2.

3.

4.

in gimnasi da 6 onns ed in gimnasi da 4 onns;

ina  scola  media  spezialisada  cun  ils  champs  professiunals  sanadad,  lavur sociala sco er pedagogia ed è il lieu da scola per la maturitad spezialisada en lavur sociala;

ina scola media commerziala cun maturitad professiunala;

ina scola media d'informatica cun maturitad professiunala.

b)  L'instrucziun  en  las  linguas  chantunalas  tudestg,  rumantsch  e  talian  vegn promovida  spezialmain.  Al  gimnasi  ston  vegnir  purschidas  scolaziuns  da maturitad  bilingua  en  las  linguas  chantunalas  tenor  las  disposiziuns  da  la Cumissiun svizra da maturitad (CSM).

c)  L'instrucziun  d'immersiun  cun  englais  po  vegnir  purschida  mo  en  ils  roms

d'accent ed en ils roms cumplementars.

2. Commembras e commembers da la direcziun da la scola

a)  Commembras e commembers da la direcziun da la SCG èn la rectura u il rectur,

la conrectura u il conrectur sco er las prorecturas ed ils prorecturs.

b)  Il grad d'occupaziun – inclusiv la part d'instrucziun – importa per:

1.

2.

3.

la rectura u il rectur 100 pertschient d'ina plazza:

la conrectura u il conrectur 100 pertschient d'ina plazza:

las prorecturas u ils prorecturs totalmain 300 pertschient d'ina plazza.

3. Tavla da lecziuns e plan d'instrucziun

a)  La  tavla  da  lecziuns  ed  il  plan  d'instrucziun  da  la  SCG  a  Cuira  furman  la referenza  per las  tavlas  da  lecziuns  e  per  ils  plans  d'instrucziun  correspundents da las ulteriuras scolas medias chantunalas sco er da las scolas medias privatas.

1

425.100-A1

b)  Per  realisar  al  gimnasi  ils  roms  d'accent  (senza  linguas  naziunalas)  sco  er  ils roms  d'elecziun  /  roms  facultativs  da  tut  las  partiziuns  èn  necessarias  almain 12 annunzias per rom. Per realisar ils roms d'accent en las linguas franzos, talian e rumantsch èn necessarias almain 6 annunzias.

c)  Per  realisar  al  gimnasi  ils  roms  cumplementars  èn  necessarias  almain

14 annunzias per rom.

4. Distgargia per persunas d'instrucziun cun incumbensas spezialas

a)  La rectura u il rectur po conceder las suandantas distgargias:

1.  per la planisaziun dals uraris tut en tut maximalmain 7 lecziuns per emna ed

onn;

2.  per la direcziun dals examens d'admissiun maximalmain 6 lecziuns per emna

ed onn;

3.  per  la  direcziun  dal  manaschi  dals  stabiliments  da  sport  maximalmain

7 lecziuns per emna ed onn.

b)  Ulteriuras distgargias sur 1 lecziun per emna ed onn ston vegnir approvadas da

l'uffizi.

5. Adattaziuns dals pensums

a)  La  noziun  «adattaziuns  dals  pensums»  vegn  duvrada  da  la  SCG  mo  per  in pensum  da  lavur  da  l'onn  da  scola  current  u  da  l'onn  da  scola  passà  che  vegn midà posteriuramain.

b)  La  noziun  «incumbensas  spezialas»  sa  referescha  a  l'indemnisaziun  da

prestaziuns durant il proxim onn da scola.

2